dh-unibe/image-text_koenigsfelden-charters-post-1500 huggingface dataset:
325
Königsf. 88
Kgsf. 88
Oberflachs ij
j marck gelts
uff vier
hùsern zuͦ
Oberflachs
Obrenflachs
K
Q ✳ 24
✳ Obn̄ Flach ✳ jarzit xx
Wir, Lupolt, von gotes gnaden hˀtzog in Osterich und in Stir, vˀjehen und tun kunt
offenlich an disem briefe, ✳ daz wir dem bescheiden manne Johans Buͤlli, unsˀm burgˀ ze
Bruke, ✳ ze koͧffen hant gegeben ✳ ein mark geltes, ✳ di ze Oberflaht gelegen ist uf vir
huͤsern, ✳ di uns von Margarͤten der Schroͤterinne von Bruke, ✳ seligen, ✳ angevallen ✳ ist. ✳
und wellen dˀ selben mark geltes ✳ sine und siner erben ✳ und swem er ez zekoͧffen git
gewêr sin, ✳ als unsˀs landes reht ist. ✳ und darubˀ geben wir im ze urchunde disen brief,
vˀsigelten mit unsˀm insigel, ✳ dˀ ist geben ze Bruke, do man zalt von Kristes gebûrte
druzehen hundˀt jar ✳ und darnach in dem fumf und zwintzigistem jar, an vritag
in der phingstwochen. ✳